Rikunarita-ORG/Wikinium huggingface dataset:
# Gnetophyta

| Gnetophyta ช่วงเวลาที่มีชีวิตอยู่:  |
| --- |
|  |
| *Gnetum luofuense* ที่มีโคนเพศเมีย |
|  |
| *Welwitschia mirabilis* ต้นเมียมีกรวย |
| การจำแนกชั้นทางวิทยาศาสตร์  |
| อาณาจักร: | พืช Plantae |
| *เคลด*: | พืชมีท่อลำเลียง Tracheophyta |
| *เคลด*: | พืชเมล็ดเปลือย Gymnosperms |
| หมวด: | Gnetophyta Bessey 1907 |
| ชั้น: | Gnetopsida Gnetopsida Thom 1886 |
| สปีชีส์: | Gnetopsida |
| ชื่อทวินาม |
| Gnetopsida Thom 1886 |
| Families and genera |
|
Gnetaceae
  *Gnetum*
Welwitschiaceae
  *Welwitschia*
Ephedraceae
  *Ephedra* |
|  |
| การกระจายพันธุ์แยกตามสกุล ได้แก่ เขียว – *Welwitschia* น้ำเงิน – *Gnetum* แดง – *Ephedra* ม่วง – *Gnetum* และ *Ephedra* |

**Gnetophyta** (/nɛˈtɒfɪtə, ˈnɛtoʊfaɪtə/) เป็นดิวิชันของพืช (หรืออาจจัดให้อยู่ในระดับชั้นย่อย **Gnetidae** หรืออันดับ **Gnetales**) ซึ่งถูกจัดให้อยู่ในกลุ่มพืชเมล็ดเปลือย (รวมถึง สน ปรง และ แปะก๊วย) โดยประกอบด้วยสปีชีส์ประมาณ 70 ชนิด มีสกุลตกค้างทางวิวัฒนาการ 3 สกุล ได้แก่ *Gnetum* (วงศ์ Gnetaceae), *Welwitschia* (วงศ์ Welwitschiaceae), และ *Ephedra* (วงศ์ Ephedraceae) หลักฐานที่ชัดเจนที่สุดของกลุ่มนี้สามารถย้อนกลับไปถึงยุคจูแรสสิก และมีความหลากหลายสูงสุดในยุคครีเทเชียสตอนต้น ความแตกต่างหลักระหว่าง Gnetophyta กับพืชเมล็ดเปลือยอื่น ๆ คือการมีองค์ประกอบท่อลำเลียงซึ่งเป็นระบบท่อเล็ก ๆ (ไซเล็ม) ที่ทำหน้าที่ลำเลียงน้ำในพืช ซึ่งคล้ายกับที่พบในพืชดอก ด้วยเหตุนี้ Gnetophyta จึงเคยถูกมองว่าเป็นญาติที่ใกล้ที่สุดของพืชเมล็ดเปลือยกับพืชดอก แต่การศึกษาด้านโมเลกุลล่าสุดได้ตั้งคำถามกับสมมติฐานนี้ โดยมีการวิจัยหลายชิ้นที่พบว่า Gnetophyta นั้นอยู่ในกลุ่มของสน

แม้ว่าจะชัดเจนว่าทั้งสามสกุลมีความสัมพันธ์กัน แต่ความสัมพันธ์ทางวิวัฒนาการที่แน่นอนยังคงไม่ชัดเจน การจัดจำแนกบางส่วนมองว่าสามสกุลนี้ควรถูกจัดให้อยู่ในอันดับเดียวกัน (Gnetales) ในขณะที่การจัดจำแนกอื่น ๆ มองว่าควรถูกแยกเป็นสามอันดับ โดยแต่ละอันดับมีเพียงหนึ่งวงศ์และหนึ่งสกุล การศึกษาด้านสัณฐานวิทยาและโมเลกุลส่วนใหญ่ยืนยันว่าสกุล *Gnetum* และ *Welwitschia* มีการแยกตัวจากกันในช่วงเวลาที่ใกล้เคียงกันมากกว่าที่จะแยกจาก *Ephedra*

*Welwitschia mirabilis* มีโคนตัวผู้
*Ephedra distachya* (โคนตัวผู้)
*Ephedra distachya* (ต้นตัวเมียที่กำลังออกดอก)
*Gnetum gnemon* อับเรณูตัวผู้
*Gnetum gnemon* อับเรณูตัวเมีย
โคนของ *Ephedra californica* ตัวเมีย
## อ้างอิง
# ใบประดับ

ใบของ *Rhinanthus minor* ทั้งหมดที่เห็นในภาพเป็นใบประดับ
**ใบประดับ** (อังกฤษ: *bract*) เป็นใบที่เปลี่ยนแปลงไปทำหน้าที่อื่น โดยเฉพาะหน้าที่ที่เกี่ยวข้องกับการสืบพันธุ์ เช่น ดอก แกนช่อดอก หรือโคนสน ใบประดับมักมีขนาด รูปทรง และสีแตกต่างจากใบไม้ทั่วไป ใบประดับของเฟื่องฟ้ามีสีสดเพื่อดึงดูดพาหะถ่ายเรณูแทนกลีบดอกสีขาวขนาดเล็ก ใบประดับของหญ้าเปลี่ยนรูปเป็นกาบบน (palea) และกาบล่าง (lemma) หุ้มดอกและผล ใบประดับของพืชกลุ่มพิโนฟิตาทำหน้าที่รองรับโคน และใบประดับของพืชชนิด *Marcgravia evenia* มีลักษณะคล้ายจานเพื่อสะท้อนคลื่นเสียงจากค้างคาว ทั้งนี้คำว่า bract มาจากภาษาละติน *bractea* แปลว่า แผ่นโลหะบาง ๆ

ริ้วประดับ (epicalyx) เป็นใบประดับประเภทหนึ่งที่ก่อตัวเป็นวงรอบวงกลีบเลี้ยง พบในพืชวงศ์ชบา กาบหุ้มช่อดอก (spathe) เป็นใบประดับขนาดใหญ่ที่หุ้มดอก พบในพืชกลุ่มปาล์ม ไอริส และโครคัส พืชสกุล *Arum* มีกาบหุ้มช่อดอกสีสดเพื่อดึงดูดพาหะถ่ายเรณู ขณะที่ภายในกาบเป็นช่อดอกที่ดอกย่อยเกิดเรียงบนแกนกลาง เรียกว่า ช่อเชิงลดมีกาบ (spadix)

## ระเบียงภาพ

* เฟื่องฟ้า (*Bougainvillea glabra*) มีใบประดับสีสดใสเพื่อดึงดูดพาหะถ่ายเรณู
* กาบบน (palea) และกาบล่าง (lemma) เป็นใบประดับที่ห่อหุ้มดอกย่อยของหญ้า
* ริ้วประดับใกล้ก้านดอกชบา (*Hibiscus rosa-sinensis*)
* ช่อเชิงลดมีกาบของ *Arum palaestinum* มีกาบหุ้มช่อดอกที่มีสีสันสะดุดตา

## อ้างอิง
# ลิมโฟไซต์

| Lymphocyte |
| --- |
| A scanning electron microscope (SEM) image of a single human lymphocyte. |
| รายละเอียด |
| ตัวระบุ |
| ภาษาละติน | *lymphocytus* |
| MeSH | D008214 |
| TH | H2.00.04.1.02002  |
| FMA | 84065 62863, 84065 |
| อภิธานศัพท์กายวิภาคศาสตร์ |

**ลิมโฟไซต์** (อังกฤษ: *lymphocyte*) เป็นเม็ดเลือดขาวชนิดหนึ่ง ที่ทำหน้าที่เป็นส่วนหนึ่งของระบบภูมิคุ้มกันของสัตว์มีกระดูกสันหลัง รวมถึงมนุษย์ อาจแบ่งออกเป็นเซลล์เอ็นเค (natural killer/NK cell, ทำหน้าที่ในระบบภูมิคุ้มกันแบบพื้นฐานและการทำลายเซลล์) เซลล์ที (ระบบภูมิคุ้มกันแบบปรับตัวและการทำลายเซลล์) และเซลล์บี (ระบบภูมิคุ้มกันแบบปรับตัว ทำงานผ่านแอนติบอดี) เป็นเซลล์ที่พบเป็นส่วนใหญ่ในระบบน้ำเหลือง (lymph) จึงได้ชื่อว่าลิมโฟไซต์ ("เซลล์น้ำเหลือง")
# แบบลักษณ์ภาษา

**แบบลักษณ์ภาษา** (อังกฤษ: linguistic typology) เป็นสาขาหนึ่งของภาษาศาสตร์ที่มุ่งศึกษาและจัดประเภทภาษาต่าง ๆ ตามคุณลักษณะทางโครงสร้าง เพื่อให้สามารถนำมาเปรียบเทียบกันได้ วัตถุประสงค์หลักคือการบรรยายและอธิบายทั้งความหลากหลายทางโครงสร้างและคุณสมบัติร่วมของภาษาทั่วโลก สาขาย่อยของแบบลักษณ์ภาษาประกอบด้วยหลายแขนง เช่น แบบลักษณ์เสียง (phonological typology) ซึ่งว่าด้วยคุณลักษณะของระบบเสียง แบบลักษณ์วากยสัมพันธ์ (syntactic typology) ที่ศึกษาลำดับคำและโครงสร้างประโยค แบบลักษณ์ศัพท์ (lexical typology) ที่มุ่งศึกษาลักษณะของคำศัพท์ และแบบลักษณ์เชิงทฤษฎี (theoretical typology) ซึ่งมีเป้าหมายในการอธิบายแนวโน้มสากลของภาษา

แบบลักษณ์ภาษามีความแตกต่างจากภาษาศาสตร์เชิงตระกูล เนื่องจากแบบลักษณ์ภาษาจะจัดกลุ่มภาษาหรือคุณลักษณะทางไวยากรณ์โดยพิจารณาจากความคล้ายคลึงของโครงสร้าง มากกว่าการพิจารณาจากการสืบทอดทางประวัติศาสตร์ อย่างไรก็ตาม ประเด็นเรื่องความสัมพันธ์ทางเชื้อสายยังคงมีความสำคัญต่อการศึกษาแบบลักษณ์ภาษา โดยเฉพาะในการจัดทำชุดข้อมูลสมัยใหม่ ซึ่งมีเป้าหมายเพื่อให้ได้ข้อมูลที่เป็นตัวแทนของภาษาทั่วโลกอย่างรอบด้านและไม่มีความลำเอียง ดังนั้น การเก็บตัวอย่างข้อมูลจึงต้องกระจายภาษาให้ครอบคลุมตระกูลภาษาที่หลากหลาย และให้ความสำคัญกับภาษาที่เป็นที่รู้จักน้อย เพื่อส่งเสริมความเข้าใจที่ลึกซึ้งเกี่ยวกับธรรมชาติของภาษามนุษย์

## ดูเพิ่ม

* การกลายเป็นคำไวยากรณ์

## อ้างอิง
# การค้าเสรี

| การค้าระหว่างประเทศ* ด
* ค
* ก
 |
| --- |
| ประวัติการค้าระหว่างประเทศ |
| มุมมองการเมือง |
| การค้าโดยชอบธรรม |
| การค้าเสรี |
| การค้าคุ้มกัน |
| ความร่วมมือทางเศรษฐกิจ |
| การให้สิทธิพิเศษทางการค้า |
| เขตการค้าเสรี |
| สหภาพศุลกากร |
| ตลาดร่วม |
| สหภาพทางเศรษฐกิจ |
|  |

**การค้าเสรี** (อังกฤษ: *free trade*) คือแนวคิดทางเศรษฐศาสตร์ที่หมายถึงการซื้อขายสินค้าและบริการระหว่างประเทศโดยไม่มีการเก็บภาษีศุลกากร และการกีดกันทางการค้าอื่น ๆ รวมไปถึงการเคลื่อนย้ายแรงงานและทุนข้ามเขตแดนระหว่างประเทศโดยอิสระ การค้าเสรีคือสภาวะที่ไม่มีการกีดกันใด ๆ โดยรัฐบาลกับการค้าระหว่างปัจเจกบุคคลหรือบริษัทที่อยู่คนละประเทศ โดยทั่วไปแล้ว การค้าระหว่างประเทศมักถูกจำกัดด้วยภาษี, ค่าธรรมเนียมในการนำเข้าและส่งออกสินค้า, และกฎเกณฑ์ที่ไม่เกี่ยวกับภาษีอากรในการนำเข้า ในทางทฤษฎีแล้วการค้าเสรีนั้นต้องการยกเลิกข้อจำกัดเหล่านี้ทั้งหมด อย่างไรก็ตาม ในความเป็นจริงแล้ว ในข้อตกลงทางการค้าที่เรียกว่า "การค้าเสรี" นั้น อาจสร้างข้อกีดกันบางอย่างขึ้นมาก็ได้ นักวิจารณ์มองว่าการกระทำดังกล่าวเกิดขึ้นเพื่อปกป้องผลประโยชน์ของบริษัท

บางกลุ่มประเทศ เช่น สหภาพยุโรป ได้เปิดให้มีการค้าเสรีรูปแบบหนึ่งระหว่างประเทศสมาชิก อย่างไรก็ตาม ยังมีการโต้เถียงกันอยู่ว่าการค้าเสรีนั้นจะช่วยประเทศโลกที่สามได้หรือไม่ และการค้าเสรีนั้น เป็นประโยชน์ต่อประเทศกำลังพัฒนาจริงหรือไม่

## ข้อสนับสนุนและข้อโต้แย้งของการค้าเสรี

## เหตุผลทางเศรษฐศาสตร์สำหรับการค้าเสรี

## ทรัพย์สินทางปัญญาและการค้าเสรี

## บทความที่เกี่ยวข้อง

* การค้าโดยชอบธรรม
* เขตการค้าเสรี
* เส้นทางการค้า

## แหล่งข้อมูลอื่น

*  เก็บถาวร 2006-08-13 ที่ เวย์แบ็กแมชชีน
* กลุ่มศึกษาข้อตกลงเขตการค้าเสรีภาคประชาชน
# แนวร่วมโปลิซาริโอ

กลุ่มผู้สนับสนุนโปลิซาริโอในมาดริด
**แนวร่วมโปลิซาริโอ** (สเปน: *Frente Polisario*; อาหรับ: جبهة البوليساريو; ฝรั่งเศส: *Front Polisario*) ย่อมาจาก **แนวร่วมประชาชนเพื่อการปลดปล่อยซากิอาเอลฆัมราและริโอเดโอโร** (สเปน: *Frente Popular de Liberación de Saguía el Hamra y Río de Oro*; อาหรับ: الجبهة الشعبية لتحرير ساقية الحمراء و وادي الذهب; ฝรั่งเศส: *Front populaire de Libération de la Seguia el Hamra et du Rivière d'or*) เป็นขบวนการปลดปล่อยของชาวซาห์ราวี เพื่อยุติการครอบครองเวสเทิร์นสะฮาราของโมร็อกโก ขบวนการนี้มีสถานะเป็นสมาชิกที่ปรึกษาของสังคมนิยมสากล สหประชาชาติพิจารณาให้โปลิซาริโอเป็นตัวแทนโดยชอบธรรมของชาวซาห์ราวี และมีสิทธิที่จะกำหนดการปกครองด้วยตนเองได้ โปลิซาริโอมีสถานะนอกกฎหมายในเวสเทิร์นสะฮาราที่อยู่ภายใต้การปกครองของโมร็อกโก

## อ้างอิง